CELEX: 62010TN0477
Language: lv
Date: 2010-10-09 00:00:00
Title: Lieta T-477/10: Prasība, kas celta 2010. gada 9. oktobrī — SE — Blusen Stenau /ITSB — SPORT EYBL & SPORTS EXPERTS ( SE© SPORTS EQUIPMENT )

18.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 346/48
            
         Prasība, kas celta 2010. gada 9. oktobrī — SE — Blusen Stenau/ITSB — SPORT EYBL & SPORTS EXPERTS (“SE© SPORTS EQUIPMENT”)
   (Lieta T-477/10)
   ()
   2010/C 346/94
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: SE — Blusen Stenau GmbH (Gronau, Vācija) (pārstāvis — O. Bischof, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: SPORT EYBL & SPORTS EXPERTS GmbH (Wels, Austrija)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2010. gada 22. jūlija lēmumu lietā R 1393/2009-1;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: SPORT EYBL & SPORTS EXPERTS GmbH
   
   
      Attiecīgā Kopienas preču zīme: grafiska preču zīme, kas ietver vārdisku elementu “SE© SPORTS EQUIPMENT”, attiecībā uz precēm, kas ietilpst 18. un 25. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Vācijas vārdiska preču zīme un starptautiska reģistrācija “SE” attiecībā uz precēm, kas ietilpst 25. klasē, kā arī Vācijas vārdiskas preču zīmes “SE So Easy” un “SE-Blusen” attiecībā uz precēm, kas ietilpst 14., 18., 24. un 25. klasē
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: apstrīdēto lēmumu atcelt un nodot atpakaļ Iebildumu nodaļai turpmākai izskatīšanai.
   
      Izvirzītie pamati: Regulas (EK) Nr. 207/2009 (1) 8. panta 1. punkta b) apakšpunkta pārkāpums, jo pretstatītās preču zīmes esot identiskas un pastāvot to sajaukšanas iespēja
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.).